CELEX: 62021CN0718
Language: da
Date: 2021-11-26 00:00:00
Title: Sag C-718/21: Anmodning om præjudiciel afgørelse indgivet af Sąd Najwyższy (Polen) den 26. november 2021 — L.G. mod Krajowa Rada Sądownictwa

21.3.2022   
            
            
               DA
            
            
               Den Europæiske Unions Tidende
            
            
               C 128/5
            
         
      Anmodning om præjudiciel afgørelse indgivet af Sąd Najwyższy (Polen) den 26. november 2021 — L.G. mod Krajowa Rada Sądownictwa
      (Sag C-718/21)
      (2022/C 128/06)
      Processprog: polsk
      
         Den forelæggende ret
      
      Sąd Najwyższy
      
         Parter i hovedsagen
      
      
         Appellant: L.G.
      
         Indstævnt: Krajowa Rada Sądownictwa
      
         Præjudicielle spørgsmål
      
      
                  1)
               
               
                  Er artikel 19, stk. 1, andet afsnit, i traktaten om Den Europæiske Union til hinder for en bestemmelse i national ret såsom artikel 69 § 1b, første punktum, i ustawa z dnia 27 lipca 2001 r. — Prawo o ustroju sądów powszechnych (lov af 27.7.2001 — lov om de almindelige domstoles organisation (Dz. U. af 2020, poz. 2072), hvorefter en dommerens erklæring om, at den pågældende ønsker at fortsætte i dommerembedet efter at have nået pensionsalderen, kun kan imødekommes, såfremt en anden myndighed giver samtykke?
               
            
                  2)
               
               
                  Er artikel 19, stk. 1, andet afsnit, i traktaten om Den Europæiske Union til hinder for en fortolkning af en national bestemmelse, hvorefter en erklæring fra en dommer om dennes ønske om at fortsætte i dommerembedet efter at have nået pensionsalderen, der er fremsat med forsinkelse, er uden virkning, uanset omstændighederne ved den manglende overholdelse af fristen og uanset betydningen af den manglende overholdelse af fristen for indhentelse af samtykket til, at dommeren må fortsætte i embedet?